title: Diccionario de voces aragonesas, precedido de una introducción filológico-histórica
text: O Diccionario de voces aragonesas, que lieva por subtítol precedido de una Introducción filológico-histórica, ye un diccionario bilingüe monodireccional aragonés-castellano escrito por o catedratico aragonés de luenga espanyola Gerónimo Borao y publicau en 1859. Contiene 2959 lemas en aragonés y castellano d'Aragón que yeran d'uso regular por ixas envueltas, con as suyas correspondencias en castellano stándard.
  
  O diccionario cuenta tamién con una larga introducción, que se prolarga sobre 99 d'as 268 pachinas que tiene a obra, en a qual l'autor divaga sobre a Historia d'Aragón y Navarra y sobre a situación lingüistica que estes territorios, y especialment Aragón, tienen en o conchunto d'as luengas d'Espanya. A dita introducción tamién manifiesta os motivos de l'autor pa confeccionar o diccionario, entre os que destaca la necesidat de preservar as parolas d'una manera de parlar que ya en ixos anyos piensa Borao que ye condenada a perder-se.
  
  Diccionarios bilingües aragonés-castellano
  Libros de 1859
  Obras que tractan l'aragonés como dialecto d'a luenga espanyola
  Vocabularios d'aragonés